stanford-oval/wikipedia huggingface dataset:
Ruiskattara

| Ruiskattara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Poöideae
Suku::  Töpökattarat Bromus
Laji::  secalinus
Kaksiosainen nimi
 Bromus secalinus  L. 
Katso myös
   Ruiskattara Wikispeciesissä   Ruiskattara Commonsissa 
Infobox OKNimi-testi OK: 
Ruiskattara (Bromus secalinus) on heinäkasvien (Poaceae) heimoon, töpökattaroiden (Bromus) sukuun kuuluva kasvilaji. Se on yksivuotinen ja melko suurikokoinen heinälaji, joka on erotettavissa muista kattaralajeista kaljujen lehtituppiensa sekä röyhynsä ja tähkylöidensä ulkonäön perusteella.
Ruiskattara voi kasvaa metrin korkuiseksi, ja sen varret ovat kasvutavaltaan pystyjä. Lehdet ovat noin senttimetrin levyisiä, vaaleanvihreitä sekä hieman karvaisia. Lehtitupet ovat useimmiten kaljuja. Ruiskattaran kukinto on melko suuri ja runsas röyhy, jonka haarat ovat pitkiä. Jokaisessa röyhyn haarassa on useimmiten vain yksi tähkylä. Tähkylät ovat leveitä ja 1–2 cm pitkiä. Ulkokaleissa on useita suonia, ja ulkohelpeet ovat muuten kaljuja, mutta niissä on lyhyt vihne. Ruiskattara kukkii kesä–heinäkuussa.
Ruiskattara on ollut aikoinaan yleinen rikkakasvi ruispelloilla, mutta maatalouden kehityksen seurauksena ruiskattara on harvinaistunut selvästi, ja nykyisin se onkin harvinainen. Ruiskattara on kasvanut etenkin syysruispelloilla. Suomessa ruiskattaraa on tavattu yleisesti etelässä aina Oulun korkeudelle asti sekä paikoitellen myös Lapissa, mutta uusimpia havaintoja ruiskattarasta on lähinnä Ahvenanmaalta ja Lounais-Suomesta. Ruotsissa ruiskattaraa tavataan nykyisin säännöllisesti vain Gotlannista ja Öölannista.
Ruiskattara ei muodosta maaperään siemenpankkia, vaan on riippuvainen kasvun ja lisääntymisen onnistumisesta vuosittain.
Aikoinaan on myös tutkittu ruiskattaran käyttömahdollisuuksia värikasvina.
Aiheesta muualla

Laji.fi: Ruiskattara (Bromus secalinus)
Grindr

| Grindr |
| --- | --- |


Luoja:  Joel Simkhai
Kehityshistoria
Ensijulkaisu:  25. maaliskuuta 2009
Tiedot
Ohjelmistotyyppi:  yhteisöpalvelu
Alusta:  iOS, Android
Lisenssi:  Suljettu lisenssi
Aiheesta muualla
Verkkosivusto
Grindr on paikkatietoihin perustuva bi- ja homoseksuaaleille sekä queer- ja transihmisille suunnattu nettideittisovellus. Sovellus julkaistiin vuonna 2009 ja oli yksi ensimmäisistä homomiehille suunnatuista nettideittisovelluksista. Grindr on sittemmin muodostunut suosituimmaksi ja isoimmaksi homoseksuaalien käyttämäksi deittisovellukseksi. Sovellus on saatavilla iOS:lle ja Androidille.
Getúlio Teixeira Guimarães

Getúlio Teixeira Guimarães (17. lokakuuta 1937 – 1. elokuuta 2020) oli brasilialainen roomalaiskatolinen piispa. Hänet vihittiin Jumalan Sanan seuran papiksi 4. elokuuta 1966 ja nimitettiin Ponta Grossan hiippakunnan vihkipiispaksi sekä Tabboran titulaaripiispaksi 20. joulukuuta 1980. Piispaksi vihkiminen seurasi 22. maaliskuuta 1981. Pääkonsekraattorina toimi Carmine Rocco, jota avustivat Geraldo Claudio Luiz Micheletto Pellanda ja Joel Ivo Catapan.
Teixeira Guimarães sai 26. maaliskuuta 1984 nimityksen Cornélio Procópion hiippakunnan piispaksi.
Ruinas

| Ruinas (Arruìnas) |
| --- | --- |
 Sijainti Oristanon maakunnassa
 Ruinas
 Koordinaatit: 39.906°0′0″N, 8.897°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  30,46 km²
Korkeus:  359 m
Väkiluku:  667
Aikavyöhyke:  UTC+1
 – Kesäaika:  UTC+2
Postinumero:  09085
Suuntanumero(t):    0783
Rekisterikilpi:  OR
 
 http://www.comuneruinas.it 
Infobox OKVirheellinen NIMI-arvo: 
Ruinas (sardiksi Arruìnas) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 667 asukasta (vuonna 2016) ja sen pinta-ala on 30,46 neliökilometriä. Se sijaitsee 359 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Ruinas Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Greg Carey

| Greg Carey> Henkilötiedot.Näyttelijä |
| --- | --- |
Aktiivisena:  2003–
Merkittävät roolit:  Hunni (Teini-ikäiset mutanttininjakilpikonnat)
Aiheesta muualla
IMDb 
Greg Carey on australialainen teatterinäyttelijä ja ääninäyttelijä, jonka tunnetaan vuoden 2003 Turtles-animaation Hunnin äänenä.
Ura

Carey aloitti näyttelemisen kotimaassaan teatterissa 2001. Sittemmin hän muun muassa esitti pääosaa Miles Gloriousina näytelmässä "A Funny Thing Happened on the Way to the Forum". Carey liittyi myöhemmin Charles Sturt Universityn teatraaliseen tuotantoon Bathurstissa, Uudessa Etelä-Walesissa. Muutettuaan Yhdysvaltoihin hän työskenteli ääninäyttelijänä muun muassa 4Kids Entertainmentin tuotannoissa. Carey on dubannut animea, kuten One Piece, ja tehnyt alkuperäisäänirooleja animaatioihin sekä videopeleihin.
Ääniroolit

| Ilmestymisvuosi | TV-Sarja/pelit | Rooli | Huom>  |
| --- | --- | --- | --- |
| 2009 | Turtles Forever | Hunni |  |
| 2005 | TMNT: Mutant Melee | Hunni |  |
| 2004 | Teenage Mutant Ninja Turtles 2: Battle Nexus | Hunni |  |
| 2004–2007 | One Piece | Gol D. Roger | Dub |
| 2004 | Hoshi no Kirby | MT2 | Dub |
| 2003–2008 | Teini-ikäiset mutanttininjakilpikonnat | Hunni |  |
Aiheesta muualla

Greg Carey TVRange.comissa (Arkistoitu – Internet Archive) (englanniksi)
Greg Carey Voice Chasersissa (Arkistoitu – Internet Archive) (englanniksi)
Rönsytiarella

| Rönsytiarella |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Rikkokasvit Saxifragaceae
Suku::  Tiarellat Tiarella
Laji::  cordifolia
Kaksiosainen nimi
 Tiarella cordifolia  L. 
Katso myös
   Rönsytiarella Wikispeciesissä   Rönsytiarella Commonsissa 
Infobox OKNimi-testi OK: 
Rönsytiarella (Tiarella cordifolia) on helposti leviävä kasvi, jota käytetään varjoisien paikkojen maanpeitekasvina.
Ulkonäkö

Rönsytiarellan vaahteranlehtiä muistuttavat lehdet nousevat lehtiruotien varassa liki vaakasuoraan. Se kukkii touko-kesäkuussa. Kukkavanat nousevat ylös lehtimassasta kuin oravanmarjan kukinnot. Kasvilla on kaunis syysväri. Osa lehdistä talvehtii.
Levinneisyys

Rönsytiarella on kotoisin Pohjois-Amerikasta.
Aiheesta muualla

Puutarha.net: Rönsytiarella (Tiarella cordifolia)[vanhentunut linkki]
Pinkka – Lajintuntemuksen oppimisympäristö: Rönsytiarella (Tiarella cordifolia)
UniProt – Taxonomy: Tiarella cordifolia (englanniksi)
United States Department of Agriculture (USDA): Tiarella cordifolia (englanniksi)
Grid Autosport

| Grid Autosport |
| --- | --- |


Kehittäjä:  Codemasters Birmingham
Julkaisija:  Codemasters
Jakelija:  Steam, Humble Store, PlayStation Now, Nintendo eShop ja PlayStation Store
Pelisarja:  Grid
Pelimoottori:  EGO Engine 3.0
Julkaistu:  PlayStation 3, Windows, Xbox 360NA 24. kesäkuuta 2014 EU 27. kesäkuuta 2014 OS X, LinuxWW 10. joulukuuta 2015IosWW  Loppuvuodesta 2017
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Windows, PlayStation 3, Xbox 360, OS X, Linux
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
GRID: Autosport on Codemastersin kehittämä ja julkaisema ajopeli. Peli julkaistiin Microsoft Windows, PlayStation 3 ja Xbox 360 -alustoille Pohjois-Amerikassa 24. kesäkuuta 2014 ja Euroopassa 27. kesäkuuta 2014. OS Xlle ja Linuxille se julkaistiin 10. joulukuuta 2015. Ioslle se julkaistiin loppuvuodesta 2017 ja Androidille se on tulossa.
Aiheesta muualla

GRID: Autosport MobyGamesissa (englanniksi)
Kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grid Autosport
Käännös suomeksi
Gorgui Dieng

| Gorgui Dieng |
| --- | --- |
 Dieng vuonna 2014.
Henkilötiedot
Koko nimi:  Gorgui Sy Dieng
Syntynyt: 18. tammikuuta 1990 (ikä 34) Kébémerin departementti, Senegal
Kansalaisuus:   Senegal
Koripalloilija
Pelipaikka:  Sentteri
Pituus:  208 cm
Paino:  109 kg
Nyk. joukkue:   Minnesota Timberwolves
Sarja:  NBA
NBA-varaus:  21. varaus 2013 (Utah Jazz)
Pelaajaura
Yliopistojoukkueet
2010–2013:   Louisvillen yliopisto
Seurajoukkueet
2013–:   Minnesota Timberwolves
Maajoukkueet
:   Senegal
Aiheesta muualla
FIBA
Gorgui Sy Dieng (s. 18. tammikuuta 1990 Kébémerin departementti) on senegalilainen koripalloilija, joka on pelannut NBA:ssa vuodesta 2013 lähtien.
Sentterinä pelaavan Diengin varasi vuoden 2013 varaustilaisuudessa 21. vuorolla Utah Jazz. Hän siirtyi Minnesota Timberwolvesiin, jossa on pelannut syksystä 2013 lähtien. Vuonna 2013 Dieng voitti Louisvillen yliopiston joukkueessa NCAA:n I-divisioonan mestaruuden.
Dieng on kuuden kauden aikana pelannut NBA:ssa 452 runkosarjaottelua ja viisi pudotuspeliä. Kaudella 2016–2017 hän pelasi kaikki 82 ottelua aloituskokoonpanossa, keskimäärin 32,4 minuuttia ottelua kohden. Kaudella 2015–2016 hän heitti 10,1 pistettä ottelua kohden ja kaudella 2014–2015 hän otti 8,3 levypalloa ottelua kohden.
Dieng pelasi Senegalin maajoukkueessa vuoden 2014 MM-kilpailuissa.
Ruins (japanilainen yhtye)

| Ruins |
| --- | --- |

Tiedot
Toiminnassa:  1985–
Tyylilaji:  kokeellinen rock progressiivinen rock noise rock zeuhl
Kotipaikka:  Tokio, Japani
Jäsenet:  Tatsuya Yoshida, rummut, laulu  
Entiset jäsenet:  Hideki Kawamoto, basso   Kazuyoshi Kimoto, basso   Ryuichi Masuda, basso   Hisashi Sasaki, basso  
Levy-yhtiö:  Tzadik (Yhdysvallat)   Skin Graft Records (Yhdysvallat)   Magaibutsu (Japani)  
Infobox OKNimi-testi OK: 
Ruins on japanilainen kokeellista rockia soittava duo. Sen perustivat rumpali Tatsuya Yoshida ja basisti Hideki Kawamoto vuonna 1985. Myöhemmin Yoshidan rinnalla on soittanut eri basisteja ja useita vierailevia artisteja. Yoshida on esiintynyt myös soolona Ruins Alone -nimellä. Yhtyeen musiikkia on kuvattu yhdistelmäksi hardcore punkia, progressiivista rockia ja vapaata improvisaatiota. Sen tyypillisiä piirteitä ovat erikoiset tahtilajit, nopeat tempon vaihtelut ja keksityllä kielellä kirjoitetut sanoitukset.
Diskografia > Albumit

Ruins (1988)
Infect (1988)
Stonehenge (1990)
Burning Stone (1992)
Graviyaunosch (1993)
Ruins & Hatoba (1994)
Saisoro (1995)
Hyderomastgroningem (1995)
Refusal Fossil (1997)
Tohjinbo (1997)
Symphonica (1998)
Vrresto (1998)
Pallaschtom (2000)
Tzomborgha (2002)
Aiheesta muualla

Yhtyeen sivut Skin Graft Recordsin sivuilla (englanniksi)
Magaibutsu-levymerkin kotisivut (englanniksi) tai (japaniksi)
Ruins

Ruins voi tarkoittaa:
Fiktiossa

Ruins, Warren Ellisin käsikirjoittama sarjakuva
The Ruins, Scott Smithin romaani vuodelta 2006
The Ruins, Carter Smithin ohjaama elokuva vuodelta 2008
Musiikissa

Ruins, japanilainen drum-bass -duo
Ruins, tasmanialainen black metal -yhtye
Ruins, Dread Zeppelinin albumi vuodelta 1996
Ruins, Architectsin albumi vuodelta 2007
Ruins, Artefactin albumi vuodelta 2008
Ruins, Corpset-yhtyeen albumi vuodelta 2011
Ruins, First Aid Kit -yhtyeen albumi vuodelta 2018
Ruins, Marianas Restin albumi vuodelta 2019.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruins”, voi hakea sivunnimihaulla, laajalla sivunnimihaulla tai tekstihaulla.
Ruumiin yhtenäiskuvan häiriö

Ruumiin yhtenäiskuvan häiriö (engl. Body Integrity Identity Disorder, BIID) on neurologinen häiriö, jossa ihminen toivoo usein jonkin kehonosansa amputointia tai halvaantumista. Aivan viime vuosiin asti BIID:tä on kohdeltu mielenterveysongelmana, jonka hoidoksi on tarjottu psykoterapiaa. Sen on arveltu myös liittyvän dysmorfiseen ruumiinkuvan häiriöön, jossa henkilölle kehittyy vastenmielisyys jotain kehonsa osaa kohtaan. Nykyisin BIID:n uskotaan liittyvän aivojen kehonkartan häiriöön.
Toisinaan BIID:hen saattaa liittyä apotemnofilisia piirteitä, mutta ne ovat kuitenkin kaksi eri asiaa. Monet apotemnofiilit kärsivät BIID:stä, mutta suuri osa BIID:stä kärsivistä ei ole apotemnofiileja.
Populaarikulttuurissa

Yhdysvaltalaisen televisiosarjan Greyn anatomian jaksossa ”Haunt You Every Day” (kausi 4, jakso 5) esiintyy BIID:stä kärsivä potilas
Robert Galbraithin romaanissa Pahan polku yksitysetsivä Cormoran Strike saa ihailevan kirjeen BIID:stä kärsivältä nuorelta tytöltä
Gholamreza Takhti

| Mitalit | Mitalit | Mitalit |  |
| --- | --- | --- | --- |
|  Takhti harjoittelemassa. |  Takhti harjoittelemassa. |  Takhti harjoittelemassa. |  |
Maa:   Iran
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 87 kg |  |
|  Hopeaa | Helsinki 1952 | 79 kg |  |
|  Hopeaa | Rooma 1960 | 87 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Teheran 1959 | 87 kg |  |
|  Kultaa | Jokohama 1961 | 87 kg |  |
|  Hopeaa | Helsinki 1951 | 79 kg |  |
|  Hopeaa | Toledo 1962 | 97 kg |  |
| Aasian kisat  | Aasian kisat  | Aasian kisat  |  |
|  Kultaa | Tokio 1958 | 87 kg |  |
Gholamreza Takhti (pers. ‏غلامرضا تختی‎‎, 27. toukokuuta 1930 Teheran – 7. tammikuuta 1968 Teheran) oli iranilainen vapaapainija, olympiavoittaja, maailmanmestari ja Aasian kisojen voittaja.
79–97 kilogramman painoluokissa paininut Takhti voitti painijanurallaan vapaapainissa olympiakultaa Melbournessa 1956, olympiahopeaa Helsingissä 1952 ja Roomassa 1960, kaksi maailmanmestaruutta ja yhteensä neljä MM-mitalia sekä Aasian kisojen kultamitalin.
Takhti oli kotimaassaan Iranissa hyväsydämisenä tunnettu ja äärimmäisen suosittu henkilö. Hän muun muassa auttoi maassa vuonna 1962 tapahtuneen suuren maanjäristyksen uhreja keräämällä itse rahaa ja jakamalla heille huopia ja ruokaa. Ottelussaan neuvostoliittolaista Aleksandr Medvediä vastaan Takhti varoi tämän toista jalkaa, jonka tiesi olleen loukkaantumisen jäljiltä heikossa kunnossa.
Takhti kuoli vuonna 1968 37-vuotiaana. Virallisesti hän teki itsemurhan, mutta kuolintavaksi on myös epäilty poliittisesta aktiivisuudesta johtunutta murhaa. Hänen hautajaisiinsa osallistui satoja tuhansia ihmisiä. Vuonna 2007 Takhti nimettiin kansainväliseen painin hall of fameen.
Aiheesta muualla

Kuvia tai muita tiedostoja aiheesta Gholamreza Takhti Wikimedia Commonsissa
GhostNet

GhostNet on maaliskuussa 2009 paljastettu suuri elektroninen vakoiluverkosto, joka toimii pääasiassa Kiinasta käsin. Verkosto on tunkeutunut ainakin 1295 tietokoneeseen 103 maassa. Murrettujen järjestelmien joukossa on suurlähetystöjen, ulkoministeriöiden ja muiden virastojen sekä Tiibetin pakolaishallituksen tietokoneita.
Järjestelmä lähettää haittaohjelmia valituille vastaanottajille sähköpostin liitetiedostona. Murtautuja voi ohjailla tai tarkastella tartunnan saanutta tietokonetta. Haittaohjelma kykenee jopa käynnistämään tietokoneeseen liitetyn kameran ja mikrofonin, joilla murtautuja voi tarkkailla tapahtumia huoneessa.
Mahdollinen Kiinan hallituksen sekaantuminen

Tutkijat uskovat löytäneensä todisteita, että Kiinan viranomaiset olisivat perustaneet joitakin toimiaan GhostNetin avulla saadulle tiedolle. Kun eräs diplomaatti oli vastaanottanut sähköpostitse kutsun vierailla 14. dalai-laman luona, Pekingin viranomaiset soittivat hänelle ja taivuttelivat häntä jättämään vierailun väliin. Kiinan tiedusteluviranomaiset pysäyttivät erään Tiibetiin matkalla olleen naisen ja näyttivät hänelle otteita tämän Internet-keskusteluista.
Cambridgen yliopiston tutkijat uskovat, että Kiinan hallitus olisi tietomurtojen takana; Toronton yliopiston tutkijat eivät löytäneet tälle todisteita, vaan esittivät muita mahdollisuuksia – kyseessä voisi olla yksityisten kiinalaisten ajama operaatio, jolla olisi taloudellinen tai isänmaallinen motiivi, tai jonkin muun maan (kuten Venäjän tai Yhdysvaltojen) tiedustelupalvelu. Kiinan hallitus on kiistänyt kaiken osallisuutensa asiaan sanoen, että Kiina "kieltää ehdottomasti kaiken Internet-rikollisuuden".
Grini

Grini vuosien 1941–1943 paikkeilla.
Grini fangeleir (saks. Polizeihäftlingslager Grini) oli natsien keskitysleiri, joka sijaitsi norjalaisessa Bærumin kunnassa, Oslon ulkopuolella. Grini rakennettiin alun perin naisten vankilaksi 1939, mutta sitä alettiin käyttää pääasiassa norjalaisten poliittisten vankien sijoituspaikkana miehityksen aikana.
Grinin kautta kulki yhteensä 20 000 vankia (heistä parituhatta naisia) ja enimmillään heitä oli yhtäaikaisesti 5 400. Surmattujen lukumäärää ei tiedetä, vaikkakin Gestapo ja poliisi käyttivät aluetta usein kidutustarkoitukseen, ja ainakin kahdeksan vankia teloitettiin. Brittiläiset purjelentokoneilla lähetetyt ilmakuljetusjoukot, joiden tehtävänä oli tuhota Norsk Hydron raskasvesilaitos (operaatio Freshman), syöksyivät  Norjan alueella maahan huonojen sääolosuhteiden takia. Pakkolaskusta selviytyneet siirrettiin Griniin ja teloitettiin. Yleensä teloitukset suoritettiin Akershusin linnassa. Kaikkiaan on tiedossa 786 Griniin liittyvää kuolemantapausta, mutta useimmat näistä tapahtuivat Saksassa ja Puolassa sijaitsevilla leireillä, johon Grinin vankeja lähetettiin.
Sodan jälkeen vankilaa käytettiin maanpetoksesta tuomittujen norjalaisten säilytyspaikkana, ja sen nimeksi muutettiin Ilebu. Vankila suljettiin 1950, mutta se avattiin uudelleen 1952 pitkäaikaisvangeille tarkoitettuna laitoksena nimeltä Ila landsfengsel og sikringsanstalt.
Tunnettuja vankeja

| 0 | 1 | 2 | 3 |
| --- | --- | --- | --- |
|  Johannes Andenæs  Reidar Aulie  Lars Berg  Johan Borgen  Abraham Borøchstein  Trygve Bratteli  Anton Wilhelm Brøgger  Francis Bull  Olaf Christian Ditlev-Simonsen  Hermann Fischer |  Ingeborg Refling Hagen  Ole Hallesby  Odd Hassel  Johan Bernhard Hjort  Gunnar Jahn  Alvild Jørgensen  Einar Gerhardsen  Harald Grieg  Henrik Groth  Helge Gundersen |  Per Krogh  Marie Lous Mohr  Abelone Møkster  Otto Nielsen  Odd Nansen  Rasmus Navelsaker  Peder J. M. Pedersen  Birger Ruud  Lauritz Sand |  Didrik Arup Seip  Arne Sælensminde  Lars Sæther  Gustav Sønsteby  Henrik Sørensen  Leopold Tyrmand  Kristian Welhaven  Arnulf Øverland |
Käännös suomeksi
Geu gyeoul, baram-i bunda

| Geu gyeoul, baram-i bunda> 그 겨울, 바람이 분다 |
| --- | --- |
Tyyli:  draama
Kestoaika:  60 min
Pääosissa:   Jo In-sung  Song Hye-kyo  Kim Bum 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  13. helmikuuta 2013 – 3. huhtikuuta 2013
Jaksoja:  16
Aiheesta muualla
Virallinen sivusto
IMDb 
Geu gyeoul, baram-i bunda (kor. 그 겨울, 바람이 분다, engl. That Winter, the Wind Blows) on televisioyhtiö SBS:n esittämä eteläkorealainen draamasarja. Sen päärooleissa ovat Jo In-sung, Song Hye-kyo ja kim Bum.
Aiheesta muualla

Viralliset kotisivut
Geu gyeoul, baram-i bunda Internet Movie Databasessa (englanniksi)
Robert Åsbacka

Robert Åsbacka vuonna 2021
Robert Sven-Erik Åsbacka (s. 8. helmikuuta 1961 Teerijärvi) on suomalainen kirjailija. Hänen romaaninsa Kring torget i Skogshall oli Finlandia-palkintoehdokas 2006. Åsbacka on vastaanottanut Svenska litteratursällskapetin palkinnon 2006 ja 2020 sekä FST:n kirjallisuuspalkinnon 2004 ja 2008. Vuonna 2005 hän oli ehdolla Runeberg-palkinnon saajaksi.
Teoksia > Ruotsiksi

Med tungorna hängande.  Jeppo:  Författarnas andelslag, 1988.  ISBN 951-9157-83-2.
Figurer.  Jeppo:  Författarnas andelslag, 1989.  ISBN 951-9157-89-1.
Ögats bok.  Jeppo:  Författarnas andelslag, 1992.  ISBN 952-9504-03-9.
Döbelns gränd.  Esbo:  Schildts, 2000.  ISBN 951-50-1159-0.
Kungens tal.  Mellanlösa:  Bokens Stad, 2011.  ISBN 978-91-633-9296-2.
Kistmakarna: Roman.  Helsingfors:  Schildts & Söderströms, 2021.  ISBN 978-951-52-5145-9.
Teoksia > Suomennettuja

Torin laita.  ((Kring torget i Skogshall, 2006.) Suomentanut Katriina Savolainen)  Helsinki:  Schildt, 2007.  ISBN 978-951-50-1702-4.
Urkujenrakentaja.  ((Orgelbryggaren, 2008.) Suomentanut Katriina Huttunen)  Helsinki:  Schildt, 2008.  ISBN 978-951-50-1781-9.
Putoamisia: Kertomus materiaalinhankinnasta.  ((Fallstudie: En berättelse om materialanskaffning, 2004.) Suomentanut Katriina Huttunen)  Helsinki:  Schildts, 2010.  ISBN 978-951-50-1949-3.
Keräilijä.  ((Samlaren, 2012.) Suomentanut Katriina Huttunen)  Helsinki:  Schildts & Söderströms, 2012.  ISBN 978-951-52-2969-4.
Aiheesta muualla

Robert Åsbacka Helsingin kaupunginkirjaston esittelyssä.[vanhentunut linkki]
Robert Åsbacka Ord i tiden -tietokannassa. (Arkistoitu – Internet Archive)
Robert Åsbacka: Urkujenrakentaja. Ylen Elävä arkisto / Aamun kirja.
Åsbacka, Robert hakuteoksessa Uppslagsverket Finland (2012). (ruotsiksi)
Roni Ollikainen

Roni Ollikainen Jyväskylän Kalevan kisoissa vuonna 2018.
Roni Joel Ollikainen (s. 27. elokuuta 1990) on suomalainen uransa lopettanut pituushyppääjä. Hän edusti Helsingin Kisa-Veikkoja ja häntä valmensivat Harri Laiho ja Arto Bryggare.
Ollikainen sijoittui viidenneksi alle 20-vuotiaiden MM-kilpailuissa Bydgoszczissa 2008 tuloksella 746 cm. 110 metrin aitajuoksussa hän karsiutui alkuerissä. Hän saavutti pronssia Kajaanin Kalevan kisoissa 2010 tuloksella 775 cm. Suomi–Ruotsi-maaottelussa 2010 hän sijoittui toiseksi ennätyksellään 781 cm, ja 11. syyskuuta 2010 hän voitti pituushypyn Annecyssa käydyssä DecaNation-maaottelussa ennätyksellään 800 cm. Alle 23-vuotiaiden EM-kilpailuissa Ostravassa 2011 hän sijoittui kuudenneksi tuloksella 771 cm.. Hän saavutti hopeaa Turun Kalevan kisoissa 2011 ennätyksellään 804 cm.
Ollikainen jakoi pituushypyn 22-vuotiaiden Suomen ennätyksen 804 cm Rainer Steniuksen, Pertti Pousin ja Tommi Evilän kanssa, kunnes otti ennätyksen omiin nimiinsä hypättyään 805 cm Jämsässä 16. kesäkuuta 2012. Hän hyppäsi samassa kisassa 2,2 m/s:n myötätuulessa 832 cm. Vuonna 2012 Helsingin EM-kisoissa Ollikainen hyppäsi pituushypyn karsinnassa  tuloksen 800 cm ja selvisi sillä finaaliin yhdessä toisen suomalaisen Tommi Evilän kanssa, jonka tulos oli 801 cm. Finaalissa Ollikainen venytti 805 cm ja sijoittui kuudenneksi. Lahden Kalevan kisoissa 2012 hän voitti Suomen-mestaruuden tuloksella 791 cm. Vaasan Kalevan kisoissa 2013 hän sai hopeaa tuloksella 788. Oulun Kalevan kisoissa 2016 hän voitti Suomen-mestaruuden tuloksella 780. Hän voitti Pohjoismaisen hallimaaottelun ja sijoittui sisäratojen SM-kilpailuissa toiseksi 2017. Seinäjoen Kalevan kisoissa 2017 Ollikainen sijoittui kolmanneksi tuloksella 782. Hän saavuttii sisäratojen SM-kilpailuissa pronssia 2018 ja kultaa 2019. Kalevan kisoissa 2019 hän saavutti hopeaa, 2020 pronssia ja 2022 hopeaa.
Gorkovskajan metroasema

Gorkovskajan metroasema tarkoittaa seuraavia asioita:
Gorkovskajan metroasema (Pietarin metro)‎, Moskovan–Petrogradin-linjan asema (Pietari).
Gorkovskajan metroasema (Nižni Novgorodin metro), Avtozavodskaja-linjan asema (Nižni Novgorod).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gorkovskajan metroasema”, voi hakea sivunnimihaulla, laajalla sivunnimihaulla tai tekstihaulla.